Peter Canisius
Store norske leksikon,Religion og filosofi,Religioner og livssyn,Kristendom,Katolisisme,Katolske teologer
Peter Canisius var en nederlandsk romersk-katolsk teolog og motreformasjonens leder i de tysktalende landene.
Under sine teologiske studier i Köln kom Canisius under innflytelse av jesuitten Pierre Lefèvre (Petrus Faber). Han sluttet seg til Jesuitterordenen i 1543 og ledet ordenens sørtyske provins fra 1556 til 1569.Canisius' livsgjerning bestod i å fortrenge protestantismen fra Sør-Tyskland, Østerrike og Böhmen og å styrke den katolske kirke ved å opprette jesuittkollegier. Han stod i nær forbindelse med katolske fyrster og øvde avgjørende innflytelse på deres kirkepolitikk. Dessuten skrev han flere polemiske skrifter mot protestantene.Særlig betydning fikk hans tre katekismer: den store Summa doctrinae christianae eller Catechismus major (1555, senere opptrykt 130 ganger) den mellomstore Parvus catechismus catholicorum (1558) for gymnasiaster den lille for ulærde og barn (1556) Canisius ble kanonisert i 1925, og hans festdag er 21. desember. Les mer i Store norske leksikon den katolske kirke kristendommens historie reformasjonen motreformasjonen kristendom